A múlt héten azt a feladatot kaptuk, hogy vessük papírra, hogy mit tennénk, ha kapnánk egy felszólítást arról, hogy holnapig összekell pakolnunk egy batyuba a számunkra fontos étékeinket, ami maximum 50 kg lehet.

Én biztosan félnék és nagyon szomorú lennék, hogy hátrakell hagynom a hazámat, a barátaimat, illetve minden kedves ismerősömet. A batyuba csak a legszükségesebb dolgaim férnének be. Legelsőként a ruháimat pakolnám el, de azokból is csak azokat vihetném, amik nagyon kedvesek, illetve hasznosak számomra. A ruhák után a fogkefémet, a fésűmet és hasonló elengedhetetlen dolgokat pakolnék el. Végül ételeket is csomagolnék, amik sokáig tartósak, finomak vagy nehezen beszerezhetőek. Ha minden szükséges a batyuban van már, akkor kezdeném el elrakni a kevésbé hasznos, de annál fontosabb dolgaimat, mint például a plüssállataimat, amiket gyerekkoromban kaptam még, illetve pár elektronikai kütyüt. Valószínűleg ezek a fontos eszközeim tennék ki a batyum 50 kg-ját. Ám a legfontosabbakat sajnos itthon kellene hagynom, mint például a barátom, akivel több, mint 2 éve együtt vagyunk, a cicámat, aki már 15 éve mellettem van , a házunkat, ahol már 17 éve lakom, illetve a várost, ahol felnőttem.

Nagyon sajnálom, azokat az embereket, akik így jártak, hisz most, ahogy a feladat kapcsán átgondoltam, hogy mit vihetnék magammal és mit nem, rájöttem, hogy talán a legfontosabb dolgokat itt kellett hagyniuk.

Bartik Flórián 10/C:

Ha csak egy batyut vihetnék magammal ha eltoloncolnak, akkor valószínüleg azokat a dolgokat pakolnám bele amik engem mit embert tesznek ki. Például családi vagy egyéb emlékeim, a hobbiaimmal kapcsolatos dolgok, a munkám eszközei és azok a tárgyak amik nekem személyesen fontosak. Persze ha egy hosszabb útra készülök, a túlélésemet is biztosítanom kell. Ezért vinnék magammal élelmet és egy provizórikus alvóhelyet is biztosítanék magamnak, például egy hálózsákot. A hely ahová megyek teljesen új lesznnekem, ezért ott egy teljesen új identitást kéne felépítenem. E miatt még elvinném legértékesebb tárgyaimat, amiket értékesítve egy új életet kezdenék.